טאופילו גוטיירס

**טאופילו אנטוניו גוטיירס רונסאנסיו** (ספרדית: Teófilo Antonio Gutiérrez Roncancio; נולד ב-17 במאי 1985), המכונה גם **טאו** הוא כדורגלן קולומביאני המשחק באתלטיקו ג'וניור מליגת העל הקולומביאנית בעמדת החלוץ.

נבחר לכדורגלן השנה באמריקה הדרומית בשנת 2014.

## קריירת מועדונים
גוטיירס התחיל את הקריירה שלו בעיר בה נולד בקבוצת הכדורגל של ברנקייה בשנת 2006. אחרי שהרשים וכבש 16 שערים ב-28 הופעות הוא עבר כעבור שנה לקבוצה הבכירה של העיר, אתלטיקו ג'וניור ברנקייה. בתחילת דרכו במועדון הוא התקשה לקבל דקות. ב-2 בספטמבר 2007 כבש את שער הבכורה שלו. בעונת הכדורגל של  הוא כבר הצליח לקנות את מקומו בהרכב הראשון והבקיע 11 שערים, וסיים במקום השלישי בטבלת הכובשים של הליגה יחד עם אדריאן ראמוס. בחלק הראשון של עונת  גוטיירס הבקיע 16 שערים וזכה בנעל הזהב. בחלק השני של עונת  הבקיע 14 שערים, וסיים שני בטבלת מלכי השערים אחרי ג'קסון מרטינס.

ב-13 בינואר 2010 גוטיירס נמכר לטרבזונספור טורקית תמורת 3 מיליון דולר. בעונה הראשונה שלו בליגה הוא התקשה להסתגל לסגנון המשחק של הקבוצה ולא זכה להזדמנויות בהרכב. בעונה השנייה שלו בקבוצה ב- הוא הראה התקדמות, וב-7 באוגוסט 2010 הבקיע שלושער בניצחון 0–3 נגד בורסאספור במסגרת הסופר קאפ הטורקי ואף זכה בתואר איש המשחק. באותה עונה הוא כבש גם צמד נגד סיוואספור.

בפברואר 2011 גוטיירס עזב את טורקיה במפתיע ללא אישור הקבוצה והגיע לארגנטינה, לאחר שטען שהוא סובל מפציעה. עם זאת, הרופאים של טרבזונספור לא מצאו עדות לכך והוא שוחרר מהקבוצה. בסופו של דבר הוא עבר לראסינג קלוב. לאחר עונה טובה בראסינג במהלכה הבקיע 22 שערים, הוא עזב גם אותה בעקבות תקרית בה הואשם כי איים על חבריו לקבוצה באקדח פיינטבול בחדר ההלבשה אחרי משחק ליגה נגד אינדפנדיינטה. גוטיירס חתם על חוזה קצר טווח בלנוס והיה אמור לשחק איתה בגביע ליברטדורס. לאחר שחזר למולדתו בטענה שיש לו מחויבות לנבחרת הלאומית והעניין נבדק ונמצא כי הוא לא היה עם הנבחרת, הוא שוחרר גם מלנוס.

בשנת  עבר גוטיירס לקרוס אסול ממקסיקו תמורת 3 מיליון דולר עם שכר של 1.5 מיליון דולר לעונה. בתחילת התקופה שלו בקבוצה הוא שימש בעיקר מחליף לחלוץ הראשון של הקבוצה מריאנו פאבונה, אך לאחר מכן הוא הצליח לנצל את פציעתו של פאבונה וכבש מספר שערים חשובים בליגה. ביולי  עבר לריבר פלייט תמורת 3 מיליון דולר, על אף מספר קשיים ואי הסכמות על תנאי העברתו בין ריבר פלייט לקרוס אסול שנפתרו לאחר התערבותה של פיפ"א. הוא ערך את הופעת הבכורה שלו בהפסד 1–2 נגד קולון, ובאותו משחק הוא הבקיע את השער הראשון שלו בקבוצה. במהלך 2014 זכה עם ריבר באליפות אחת (פינאל 2014), בגביע לאומי (קופה קמפאונאטו – סופרפינאל 2013/14) ובגביע סודאמריקנה. לאחר עונה זו נבחר ל**[[כדורגלן השנה באמריקה הדרומית]]** לשנת 2014. בעונת 2015 זכה עם ריבר בגביע רקופה סודאמריקנה, והשתתף עד שלב רבע הגמר בגביע ליברטדורס, שבו זכתה הקבוצה לאחר עזיבתו.

ב-18 ביולי 2015 חתם לשלוש שנים בספורטינג ליסבון הפורטוגזית. ב-7 באוגוסט 2016 חתם ברוסאריו סנטראל הארגנטינאית. ב-26 ביוני 2017 חתם באתלטיקו ג'וניור לשלוש שנים. ב-6 באוגוסט 2021 חתם בדפורטיבו קאלי.

## קריירה בין-לאומית
באוגוסט 2009 גוטיירס ערך את הופעת הבכורה שלו בנבחרת קולומביה בניצחון 1–2 נגד  בה גם הבקיע את שער הבכורה שלו. בהופעתו השלישית בנבחרת הוא רשם את הופעת הבכורה במפעל רשמי, כאשר במסגרת מוקדמות מונדיאל 2010 הוא הבקיע את השער השני בניצחון 0–2 של קולומביה על . במסגרת מוקדמות מונדיאל 2014 הוא הבקיע 6 שערים ועלה עם נבחרתו למונדיאל 2014 לראשונה אחרי 16 שנה. במשחק הפתיחה של הנבחרת בטורניר הבקיע גוטיירס את השער השני בניצחון של קולומביה על  0-3.

## תארים
**קרוס אסול**
*הגביע המקסיקני: ()

**ריבר פלייט**
* אליפות ארגנטינה (פינאל 2014)
* קופה קמפאונאטו (סופרפינאל 2013/14)
* גביע סודאמריקנה (2014)
* גביע רקופה סודאמריקנה (2015)
* גביע ליברטדורס (2015)
;ספורטינג ליסבון
* הסופר קאפ הפורטוגלי: 2015
;ג'וניור ברנקייה
* אליפות קולומביה: (פינליססיון 2018, אפרטורה 2019)
* הסופרליגה הקולומביאנית (2019, 2020)
* הגביע הקולומביאני (2017)
;דפורטיבו קאלי 
* אלי0ות קולומביה: פינליססיון 2021 
**תארים אישיים**
* כדורגלן השנה באמריקה הדרומית לשנת 2014

## קישורים חיצוניים

* כתבה על השחקן באתר דה באזר

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:כדורגלני ג'וניור ברנקייה
קטגוריה:כדורגלני טרבזונספור
קטגוריה:כדורגלני ראסינג קלוב
קטגוריה:כדורגלני לנוס
קטגוריה:כדורגלני קרוס אסול
קטגוריה:כדורגלני ריבר פלייט
קטגוריה:כדורגלני ספורטינג ליסבון
קטגוריה:כדורגלני רוסאריו סנטראל
קטגוריה:כדורגלני דפורטיבו קאלי
קטגוריה:כדורגלני אתלטיקו בוקרמנגה
קטגוריה:כדורגלני נבחרת קולומביה
קטגוריה:ברנקייה: כדורגלנים
קטגוריה:זוכי פרס כדורגלן השנה באמריקה הדרומית
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:קולומביאנים שנולדו ב-1985
קטגוריה:כדורגלנים קולומביאנים באולימפיאדת ריו דה ז'ניירו (2016)